**SMERNICE ZA PODNOSIOCE PREDLOGA PROJEKTA**

Na pozivu:

**„Razvoj socijalnih inicijativa u Pirotu“**

U okviru projekta

**„** **REINTEGRACIJA II – dalja podrška održivoj (re)integraciji povratnika u Srbiji”**

Implementator projekta : IDC

Reference:

SRB2204 / BMZ / Ugovor broj: 6518

**Rok za podnošenje predloga: 09.04.2024. (16:00 časova)**

**SADRŽAJ**

[1. UVOD 3](#_Toc145960857)

[2. OSNOVNE INFORMACIJE 4](#_Toc145960858)

[3. KRITERIJUMI I PARTNERSTVA 4](#_Toc145960859)

[4. CILJEVI I REZULTATI POZIVA 4](#_Toc145960860)

[5. PRIORITETI I VRSTE AKTIVNOSTI 4](#_Toc145960861)

[6. FINANSIJSKI ASPEKTI POZIVA 6](#_Toc145960862)

[7. PRAVILA KOJA VAŽE ZA OVAJ POZIV ZA PODNOŠENJE PREDLOGA 6](#_Toc145960863)

[8. EVALUACIJA I SELEKCIJA PODNETIH PRIJAVA 8](#_Toc145960864)

[9. INDIKATIVNI RASPORED 10](#_Toc145960865)

[10. IZGRADNJA KAPACITETA, MONITORING I EVALUACIJA 10](#_Toc145960866)

[11. VIDLJIVOST 11](#_Toc145960867)

**REČNIK SKRAĆENICA**

|  |  |
| --- | --- |
| **IDC** | Inicijativa za razvoj i saradnju |
| **BMZ** | Savezno ministarstvo za ekonomsku saradnju i razvoj  Savezne Republike Nemačke *(BMZ)* |
| **OCD** | Organizacija civilnog društva |

**1. UVOD**

|  |  |
| --- | --- |
| **NAZIV PROJEKTA:** | „ REINTEGRACIJA II – dalja podrška održivoj (re)integraciji povratnika u Srbiji” |
| **TRAJANJE PROJEKTA:** | 34 meseca (15. jul 2022 – 30. april 2025) |
| **LOKACIJA PROJEKTA:** | Raški, Pirotski i Rasinski region |
| **DONATOR:** | Savezno ministarstvo za ekonomsku saradnju i razvoj  Savezne Republike Nemačke *(BMZ)* |
| **CILJ PROJEKTA:** | Doprineti održivoj (re)integraciji povratnika i lokalno ugroženog stanovništva u centralnoj i južnoj Srbiji |
| **CILJNE GRUPE:** | 1) 400 korisnika ekonomskih mera (povratnici, Romi, lokalno ugroženo stanovništvo);  2) 2,000 korisnika psihosocijalne podrške  3) Najmanje 6 lokalnih udruženja (30 predstavnika udruženja)  4) 15 predstavnika lokalnih samouprava  5) 30 preduzeća, korisnika mera za otvaranje novih radnih mesta  6) Najmanje 5 lokalnih samouprava  Najmanje 40% svih korisnika biće žene. |
| **KRAJNJI REZULTATI:** | 2,250 povratnika i lokalnih ugroženih stanovnika u minimum 5 lokalnih zajednica koristi kapacitete stvorene kroz projekat (profesionalne veštine, novootvorene ili proširene biznise, pihosocijalne veštine, unapređene socijalne usluge) da ojačaju svoj ekonomski i društveni položaj i unaprede svoju integraciju u zajednice. |
| **MERE PRUŽANJA PODRŠKE:** | 1.1.1. 400 korisnika unapređuju svoj biznis i znanje o poslovanju kroz biznis treninge  1.1.2. 90 korisnika stiču kvalifikacije kroz obuke za rad  1.1.3. 90 korisnika se osposobljavaju da otpočnu svoj posao kroz grantove u vidu opreme i mašina  1.2.1. Lokalna preduzeća razvijaju kapacitete da uposle 120 korisnika projekta  2.1.1. 2,000 povratnika i pripadnika ostalih ugroženih porodica (naročito deca i mladi) jačaju psihosocijalne kapacitete i pripremaju se za učešće u obrazovnom sistemu i aktivnu participaciju u životu zajednice kroz 1,000 inkluzivnih radionica  3.1.1. Prestavnici civilnog društva (30 predstavnika), javni sektor (15 predstavnika) i biznisa (15 predstavnika) jačaju kapacitete za razvoj inkluzivnih mehanizama i unapređenje postojećih socijalnih servisa u njihovoj lokalnoj zajednici kroz treninge, sastanke i studijske posete  3.1.2. Dva novouspostavljena Dobrosusedska kluba pružaju podršku zajednici kroz upotrebu prostora za rad sa povratnicima i lokalnom populacijom  3.1.3. Pet socijalnih inicijativa u lokalnim zajednicama kreiraju dodatne kapacitete za razvoj i imlementaciju lokalnih socijalnih servisa za povratnike i lokalnu ranjivu populaciju.  3.2.1. Najmanje 20,000 građana je informisano o posledicama i izazovima ilegalnih migracija |

**2. OSNOVNE INFORMACIJE**

Skromni socijalni ishodi u regionu manifestuju se ne samo u visokim stopama siromaštva i nejednakosti, već́ i u smanjenom i nejednakom pristupu osnovnim socijalnim uslugama, otkrivajući tako nedostatke sistema socijalne zaštite. Iako ispod proseka EU, ukupna potrošnja na socijalnu zaštitu u zemljama Zapadnog Balkana nije zanemarljiva. Veliki deo se, međutim, koristi za pasivne beneficije i beneficije zasnovane na statusu, što vrlo malo doprinosi smanjenju siromaštva i socijalnih rizika. U nekim slučajevima, dokazi ukazuju na to da ovi sistemi stvaraju nejednakost i podstiču rodne disparitete. Čini se da nijedan od ovih nedostataka nije otklonjen nedavnim reformama socijalne zaštite. S tim u vezi, sistemima socijalne zaštite je potrebno ažuriranje i dalje razvijanje i finansiranje socijalnih usluga kako bi se podržalo uključivanje, smanjilo siromaštvo i kako bi se poboljšali jednakost i dostojanstven život za sve građane. Intenziviranje međusobnog učenja, razmena iskustava, saradnja i zajedničko delovanje između OCD i lokalnih institucija daće dragocen doprinos daljem poboljšanju uslova života građana u Pirotu i Pirotskom regionu.

**3. KRITERIJUMI**

* Ovaj poziv za dostavljanje predloga projekta je otvoren samo za **OCD sa teritorije grada Pirota.**
* Svaki glavni podnosilac predloga može podneti samo jednu prijavu.
* **OCD koja ispunjava sledeće kriterijume ima pravo da se prijavi:**
* Da je osnovana u Republici Srbiji;
* Da je registrovano, pravno i neprofitno lice prema relevantnom zakonu;
* Da je osnovana i deluje najmanje godinu dana pre pokretanja Poziva;
* Da u svom Statutu ima jasno definisan fokus za unapređenje promocije i zaštite prava i/ili pružanja socijalnih usluga marginalizovanoj populaciji;
* Da je direktno odgovorna za pripremu/upravljanje projektom, a ne da deluje kao posrednik.

Pojedinci, političke stranke, međunarodne i strane organizacije, verske zajednice, organizacije koje su osnovale ili kojima upravljaju javne/vladine institucije nemaju pravo da učestvuju u ovom Pozivu za dostavljanje predloga projekta.

**3.2. Saradnici**

Druge organizacije ili pojedinci mogu biti uključeni u aktivnost uz napomenu da se sva plaćanja se vrše isključivo preko organizacije dobitnice granta.

**4. CILJEVI I REZULTATI POZIVA**

**Opšti cilj** je izgradnja kapaciteta kod najmanje 2 OCD za pružanje socijalnih usluga u Pirotu i uspostavljanje efikasnih mehanizama za zaštitu ljudskih prava i stvaranje pozitivne socijalne promene.

**Specifični cilje je p**ovećanje kapaciteta, kvaliteta i dometa socijalnih usluga u Pirotu i Pirotskom regionu u cilju zaštite i društvenog uključivanja marginalizovane populacije.

**Predloženi rezultati projekata Programa za dodelu sredstava:**

* OCD licencirana za pružanje socijalnih usluga.
* Uspostavljena inovativna socijalna usluga ili aktivnost.
* Podignuti kapaciteti OCD za pružanje socijalne usluge kroz pripremu dokumentacije i uslova za licenciranje za pružaoca socijalnih usluga, treninge i mentoring.
* Poboljšan kvalitet socijalnih usluga za ugroženo stanovništvo u Pirotu odnosno Pirotskom regionu.
* Uspostavljen socijalni dijalog sa predstavnicima lokalnih vlasti/institucija.
* Javnost informisana o zaštitu ljudskih prava socijalno ugroženog stanovništva kroz pokretanje nove ili proširenje kapaciteta za pružanje postojeće socijalne usluge.
* Neka druga aktivnost u skladu sa prioritetima ovog poziva.

Svi podnosioci predloga projekata se podstiču da posvete dužnu pažnju rodnim pitanjima, tako što će osigurati da predlozi eksplicitno integrišu rezultate rodne analize kroz predviđene aktivnosti i specifične indikatore kao relevantne. Način na koji se rešavaju pitanja rodne ravnopravnosti će se razmotriti i uzeti u obzir tokom procesa evaluacije.

**5. PRIORITETI I VRSTE AKTIVNOSTI**

**5.1.Glavni prioriteti** Poziva za podnošenje predloga projekata su:

* Uspostavljanje novih i inovativnih socijalnih usluga kroz licenciranje OCD za pružanje socijalnih usluga.
* Jačanje ljudskih i materijalnih kapaciteta OCD koje pružaju socijalne usluge.
* Podizanje materijalnih kapaciteta OCD za realizaciju nove ili postojeće socijalne usluge kroz opremanje prostora nameštajem i tehnikom neophodnom za rad ili male radove za sređivanje prostora u kome se pruža podrška korisnicima socijalne usluge.
* Digitalizacija organizacija koje pružaju socijalne usluge.
* Podrška razvoju socijalnih usluga kroz deinstitucionalizaciju.
* Implementacija pristupa zasnovanog na ljudskim pravima prilikom integracije ugroženog stanovništva.
* Neka druga aktivnost u skladu sa ciljevima ovog poziva.

**5.2. Prihvatljive vrste aktivnosti su:**

* Razvoj novih i inovativnih socijalnih usluga i licenciranje OCD za pružanje socijalne usluge.
* Proširenje kapaciteta postojećih aktivnosti kod OCD koja već pruža socijalnu uslugu koz uvođenje novih ili inovativnih sadržaja.
* Opremanje prostora u kome se pružaju usluge korisnicima i/ili mali radovi na rekonstrukciji prostora u kome se pružaju usluge korisnicima (krečenje, opremanje kupatila, grejanje prostora).
* Digitalizacija procesa rada sa korisnicima kroz opremanje IT opremom i izradu baze podataka korisnika.
* Konsultacije i dijalog između različitih zainteresovanih strana, radionice, seminari.
* Testiranje inovativnih pristupa i pilota u okviru pružanja socijalnih usluga i razvoja socijalne politike na lokalnom nivou itd.

**5.3** **Sledeće vrste** **aktivnosti nisu prihvatljive**:

* Aktivnosti koje se odnose samo ili uglavnom na individualna sponzorstva za učešće na radionicama, seminarima, konferencijama i kongresima u zemlji ili inostranstvu;
* Aktivnosti koje se odnose samo ili uglavnom na individualne stipendije za studije ili kurseve obuke;
* Aktivnosti koje se odnose samo ili uglavnom na „jednokratne“ konferencije i slične događaje;
* Aktivnosti koje se odnose samo ili uglavnom na akademsko istraživanje i/ili studije izvodljivosti;
* Aktivnosti koje se odnose na infrastrukturne investicije.
* Aktivnosti povezane sa političkim partijama ili političke/partijske ili verske prirode;
* Aktivnosti koje spadaju u opšte poslove nadležnih državnih institucija ili službi državne uprave, uključujući i lokalnu samoupravu;
* Aktivnosti koje se odnose na: duvansku industriju (CAEN kod 16), proizvodnju alkoholnih destilovanih pića (CAEN kod 1591), oružja i municije (CAEN kod 296);
* Kapitalne investicije.

**6. FINANSIJSKI ASPEKTI POZIVA**

Ukupan budžet poziva je **24.000 evra**. Finansiranje će biti obezbeđeno za najmanje **2 aktivnosti OCD.**

Predviđeno je da se dodeljuje **najmanje 6.000 evra**, a **najviše 12.000 evra** **po projektu**.

Prilikom odlučivanja o visini finansijske podrške uzimaće se u obzir stvarni finansijski i upravljački kapaciteti organizacija kandidata. Za organizacije koje će biti podržane u razvoju i pružanju usluga, kriterijumi će biti postavljeni na osnovu broja ciljanih korisnika, troškova pružanja određene usluge, trajanja pružanja usluge itd. Sredstva će se raspoređivati na osnovu principa kvaliteta Predloga projekata.

**6.1. Prihvatljivi direktni troškovi**

a) Ukupni troškovi osoblja za Aktivnost koji odgovaraju stvarnim bruto honorarima po ugovoru o delu, uključujući naknade za socijalno osiguranje i druge troškove vezane za naknade, koji ne prelaze 30% ukupnog budžeta;

b) Putni troškovi za osoblje i korisnike, pod uslovom da ne prelaze one koje obično ima podnosilac zahteva;

c) Troškovi opreme direktno vezane za pružanje usluga

Svi troškovi moraju biti jasno definisani i opisani u Budžetu projekta.

**6.2. Neprihvatljivi troškovi**

Sledeći troškovi neće se smatrati prihvatljivim:

1. Dugovi i troškovi servisiranja duga;
2. Zakup kancelarije;
3. Bankarski troškovi;
4. Rezervisanja za gubitke i potencijalne buduće obaveze;
5. Troškovi koje je prijavio podnosilac predloga projekta i koji su pokriveni drugom aktivnošću ili programom rada;
6. Kupovina zemljišta ili zgrada;
7. Kupovina vozila:
8. Gubici od kursnih razlika;
9. Krediti trećim licima, osim ako je drugačije određeno posebnim uslovima;
10. Plate državnih službenika i nameštenika u lokalnim/državnim institucijama.

**7. PRAVILA KOJA VAŽE ZA OVAJ POZIV ZA PODNOŠENJE PREDLOGA**

**7.1. Lokacija**

Projekat se mora realizovati u Srbiji na teritoriji grada Pirota.

**7.2. Trajanje projekta**

Realizacija svih projekata odobrenih u okviru ovog poziva za dostavljanje predloga projekata treba da traje najmanje **6** meseci, a ne duže od **8** meseci (odnosno najkasnije do **31.01.2025)**

**7.3. Kako se prijaviti i koje su procedure?**

Poziv za dostavljanje predloga projekata sa svom pratećom dokumenatcijom biće objavljen na sajtu projekta Reintegracija II <https://reintegracija.net/>

Predlozi projekata treba da budu napisani na srpskom jeziku.

**7.4. Šta je potrebno dostaviti?**

Podnosilac predloga projekta mora dostaviti popunjen **paket za prijavu** koji se sastoji od:

Aneks 1.1. Formular prijave;

Aneks 1.2. Predlog budžeta;

Aneks 1.3. Plan rada.

Aneks 1.4. Izjava aplikanta

Sva dokumenta treba dostaviti u elektronskom formatu, sa skeniranim stranicama na kojima je potreban potpis i pečat.

**Uz prijavnu dokumentaciju, podnosioci predloga moraju poslati sledeću dodatnu dokumentaciju (skenirano)**

* Skenirana kopija registracije organizacije;
* Skenirana kopija Statuta organizacije;
* Skenirana kopija bilansa stanja i bilansa uspeha za prethodnu godinu (2022. ili 2023.)

**7.5. Kako podneti prijavu?**

Prijava se šalje elektronskim putem na imejl adresu [zorica.z@idcserbia.org](mailto:zorica.z@idcserbia.org) sa naslovom imejla: Podnošenje prijave za razvoj socijalnih usluga u Pirotu / Naziv organizacije podnosioca prijave. Na svaku prijavu primljenu putem imejla biće poslat odgovor putem imejla kojim se potvrđuje prijem Prijava.

Nepotpune prijave, zakasnele prijave, prijave podnete na bilo koji drugi način i prijave podenete na obrascima osim onih koji su navedeni u ovom dokumentu neće se uzeti u razmatranje.

**7.6. Rok za podnošenje prijava**

Rok za podnošenje prijava je **09. 04. 2024.** **u 16:00h**. Sve prijave poslate nakon isteka roka biće automatski odbijene. Dokaz o podnošenju prijave biće vreme prijema imejla.

**7.7. Dodatne informacije u vezi sa prijavljivanjem**

U slučaju da su potrebne dodatne informacije, pitanja se mogu poslati putem imejla [zorica.z@idcserbia.org](mailto:zorica.z@idcserbia.org) do 22. 03. 2024, sa naslovom imejla: **Pitanja u vezi sa pozivom za dostavljanje predloga projekta za podršku razvoju socjalnih inicijativa u Pirotu.**

Pitanja koja mogu biti relevantna za druge podnosioce prijava, zajedno sa odgovorima, biće objavljeni na sajtu projekta Reintegracija II <https://reintegracija.net/>.

U cilju obezbeđivanja jednakog tretmana podnosilaca predloga, Naručilac ne može dati prethodno mišljenje o prihvatljivosti podnosila predloga projekta ili konkretnih aktivnosti.

**8. EVALUACIJA I SELEKCIJA PRIJAVA**

Komisija za evaluaciju će izvršiti postupak evaluacije za najduže **40 dana**. Komisiju čine predstavnici partnerskih organizacija projekta Reintegracija II.

Kriterijumi za ocenjivanje će uključivati:

* Organizacioni učinak;
* Sveobuhvatnost informacija uključujući relevantnost predloga za ciljeve;
* Kapacitet identifikovanih aktivnosti za postizanje definisanih ciljeva;
* Odnos između predloženih aktivnosti i finansijskog plana;
* Predviđeni uticaj projekta i buduća održivost.

Ovaj otvoreni poziv i evaluacija predloga projekta biće sprovedeni u **dve faze**.

U prvoj fazi biće sprovedena administrativna provera dokumentacije. Komisija za evaluaciju će u drugoj fazi ocenjivati samo predloge projekata koji se sastoje od neophodne dokumentacije u skladu sa Smernicama. Ovi projekti će biti vrednovani u skladu sa kriterijumima navedenim u Smernicama.

Spisak podržanih projekata biće objavljen na sajtu projekta Reintegracija II https://reintegracija.net/.

Kriterijumi ocenjivanja su podeljeni na naslove i podnaslove. Kriterijumi pod naslovom 1 su eliminatornog karaktera. Ako je odgovor na bilo koji od kriterijuma „Ne“, prijava će biti odbijena po ovom osnovu. Za naslov 2, svaki podnaslov će dobiti ocenu između 1 i 5 na sledeći način: 1 = veoma loše; 2 = loše; 3 = adekvatno; 4 = dobro; 5 = veoma dobro. Predlozi boljeg kvaliteta dobiće više bodova.

Kada sve prijave budu ocenjene, biće sastavljena lista sa predloženim aktivnostima rangiranim prema ukupnom broju dobijenih rezultata. Nakon evaluacije Prijave, Naručilac će poslati pisma obaveštenja izabranim i neizabranim podnosiocima predloga.

Ukoliko neko od izabranih kandidata iz bilo kog razloga ne uđe u program, prvom sledećem sa liste će biti ponuđeno da ga zameni. Nakon kreiranja konačne liste, neizabrani podnosilac predloga će dobiti pismo obaveštenja.

|  |  |  |
| --- | --- | --- |
| 1. ADMINISTRATIVNA PROVERA | Da | Ne |
| * 1. Ispoštovan je rok za podnošenje predloga |  |  |
| * 1. Podnosilac predloga ispunjava kriterijume prihvatljivosti u odeljku 3. |  |  |
| * 1. Prateći dokumenti su dostavljeni u skladu sa smernicama |  |  |
| Ako su svi prethodni odgovori bili DA: |  |  |
| Odluka: Prijava je prihvaćena |  |  |
|  |  |  |
| 2. EVALUACIJA PRIJAVA |  | Bodovi |
| 2.1 Da li podnosilac prijave ima dovoljno projektnog iskustva, operativne i finansijske kapacitete? | 5x2 |  |
| 2.2 Prethodno iskustvo podnosioca prijave u radu u oblasti predloženog projekta. | 5x2 |  |
| 2.3 Da li podnosilac prijave pokazuje saradnju sa relevantnim zainteresovanim stranama? | 5 |  |
| 2.4 Koliko je predlog relevantan za ciljeve, prioritete, rezultate i aktivnosti Poziva za podnošenje predloga? | 5x2 |  |
| 2.5 Da li su predložene aktivnosti odgovarajuće, praktične i u skladu sa očekivanim rezultatima projekta? | 5x2 |  |
| 2.6 Koliko su jasno definisani i strateški odabrani oni koji su uključeni (korisnici, ciljne grupe)? Da li su njihove potrebe pokazane i na koji način se predlog odnosi na njih? | 5x2 |  |
| 2.7 Da li je verovatno da će aktivnost imati opipljiv uticaj na ciljne grupe kojima je namenjen? | 5x2 |  |
| 2.8 Da li je nivo uključenosti i učešća u aktivnosti saradnika i drugih zainteresovanih strana zadovoljavajući? | 5 |  |
| 2.9 Da li je projekat održiv? Da li ima finasijsku i institucionalnu podršku kao i podršku drugih OCD? | 5 |  |
| 2.10 U kojoj meri projekat utiče na promociju/zaštitu ljudskih prava, rodne ravnopravnosti, borbe protiv diskriminacije i zaštite životne sredine? | 5 |  |
| 2.11 Da li je plan rada za sprovođenje aktivnosti jasan i izvodljiv? Da li je vremenski okvir realan? | 5x2 |  |
| 2.12 Da li su aktivnosti na odgovarajući način prikazane u budžetu? | 5x2 |  |
| UKUPNO | 100 |  |

**9. INDIKATIVNI RASPORED**

|  |  |  |
| --- | --- | --- |
| **Korak** | **Datum\*** |  |
| Rok za podnošenje zahteva za pojašnjenja | 22. 03. 2024. |  |
| Rok za objavljivanje pojašnjenja | 25. 03. 2024. |  |
| Rok za podnošenje prijavnih formulara | **09. 04. 2024.** | 16.00 časova |
| Informacije za podnosioce prijava o administrativnoj evaluaciji prijava | 17 04. 2024. |  |
| Terenska poseta podnosiocima prijave kojisu ispunili administrativne uslove | 18-22. 04. 2024. |  |
| Informacije za podnosioce prijava o finalnoj evaluaciji prijava | 30. 04. 2024. |  |
| Potpisivanje ugovora i početak implementacije | 10. 05. 2024. |  |
| Mentoring treninzi i sastanci posvećene izgradnji kapaciteta | Tokom realizacije projekta |  |
| Posete posvećene monitoringu | Tokom realizacije projekta |  |
| Posete posvećene evaluaciji | Završna faza implementacije grantova |  |

***\*Napomena:*** *ovaj vremenski raspored može biti izmenjen tokom postupka poziva za podnošenje predloga. U slučaju toga, podnosiocima predloga će biti poslata ažurirana verzija.*

**10. IZGRADNJA KAPACITETA, MONITORING I EVALUACIJA**

Svaka od organizacija koja primi grant mora prisustvovati mentorskim sastancima i treninzima posvećenim izgradnji kapaciteta koje se organizuju u okviru Programa za dodelu sredstava. Teme mentorskih sastanaka će uključivati: pristup zasnovan na ljudskim pravima, upravljanje projektima, finansijsko i narativno izveštavanje, vidljivost itd. Na treninzima će korisnici grantova integrisati svoje projekte u skladu sa principima projekta Reintegracija II, dodajući vrednost implementaciji i uticaju svojih aktivnosti.

Rukovodilac grantova će biti mentor primaocima grantova za mesečno izveštavanje i mesečne sastanke kao i dnevno (u slučaju potrebe). Praćenje korisnika grantova biće organizovano redovno tokom implementacije projekata kroz terensku posetu svakog korisnika granta, korišćenjem modela strukturalnog intervjua korisnika granta i izradu izveštaja o praćenju. Posete na licu mesta će uključivati sastanke sa predstavnicima podnosilaca prijava i najmanje jedne zainteresovane strane (npr. saradnika). Uspešnost projekata primalaca granta biće ocenjena putem upitnika koji će biti posebno osmišljen za merenje ostvarenosti projekta. Primaoci grantova će imati mogućnost da budu uključeni u biti uključeni studijske posete koje projekat Reintegracija II realizuje u Srbiji.

Evaluacija će se vršiti kroz evaluacione posete svakom od korisnika granta u završnoj fazi njihovih projekata. Posete na licu mesta će uključiti predstavnike podnosioca prijave i zainteresovanih strana. Uspeh projekata Programa za dodelu sredstava će se ocenjivati putem upitnika koji će biti posebno osmišljen za merenje ostvarenosti projekta. Individualni izveštaji o uspehu za svakog korisnika granta biće deo izveštaja o proceni aktivnosti.

**11. VIDLJIVOST**

Dobitnici granta su u obavezi da u sardnji i dogovoru sa IDC iniciraju i sprovode online i medijske kampanje koje imaju za cilj povećanje vidljivosti kako sopstvene inicijative tako i čitavog projekta te isticanje donatorske uloge (BMZ Nemačka) na projektu.

Po dobijanju granta biće dostupne dodatne smernice i vizualni elementi kao i podrška i pomoć koordinatorke komunikacija u sprovođenju ovih aktivnosti. Od podnosioca prijava se traži da posvete posebnu pažnju komunikaciji, vidljivosti i odnosima sa medijima zajedno sa stručnjakom za komunikacije na projektu Reintegracija II. Svi materijali za vidljivost biće poslati na odobrenje IDC-u pre objavljivanja.